Ministru kabineta rīkojuma projekta „Par nekustamā īpašuma pirkšanu Gaujas tilta rekonstrukcijas projekta īstenošanai uz valsts autoceļa P30 Cēsis-Vecpiebalga-Madona 32,3.km” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Gaujas tilta rekonstrukcijas projekta īstenošanai uz valsts autoceļa P30 Cēsis-Vecpiebalga-Madona 32,3.km nepieciešams no nekustamā īpašuma īpašnieka atpirkt nekustamo īpašumu "Dispečeri" (nekustamā īpašuma kadastra Nr.4286 002 0114) – zemes vienību 0,0308 ha platībā (zemes vienības kadastra apzīmējums 4286 002 0114) un uz tās esošo ēku (kadastra apzīmējums 4286 002 0114 001) – Taurenes pagastā, Vecpiebalgas novadā. Tādējādi minētais nekustamais īpašums tiek atsavināts transporta infrastruktūras attīstībai un atsavināšana ir vienīgais veids šī mērķa sasniegšanai. Minētā rekonstrukcijas projekta realizācija nepieciešama sliktā tilta stāvokļa dēļ.  Tiltu atjaunošana un rekonstrukcija ir viens no paredzētajiem pasākumiem Transporta attīstības pamatnostādnēs 2014.-2020.gadam (apstiprinātas ar Ministru kabineta 2013.gada 27.decembra rīkojumu Nr.683 „Par Transporta attīstības pamatnostādnēm 2014.-2020.gadam”).  Nekustamais īpašums "Dispečeri" (nekustamā īpašuma kadastra Nr.4286 002 0114) ir reģistrēts Cēsu rajona tiesas zemesgrāmatu nodaļas Taurenes pagasta zemesgrāmatas nodalījumā Nr.100000239246.  Saskaņā ar zemesgrāmatas datiem nekustamajam īpašumam "Dispečeri" (nekustamā īpašuma kadastra Nr.4286 002 0114) ir apgrūtinājums – nostiprināta nomas tiesība uz zemes gabalu ar kadastra apzīmējumu 4286 002 0114 un ēku ar kadastra apzīmējumu 4286 002 0114 001. Nomas termiņš no 01.03.2013. līdz 01.03.2023. Nomas līguma darbība uz taisnīgas atlīdzības apmēra apstiprināšanas brīdi nav izbeigta. Nomas līgums zemesgrāmatā reģistrēts 2013.gada 30.septembrī.  Ar sabiedrības ar ierobežotu atbildību „Biznesa Konsultantu Grupa” 2014.gada 12.marta novērtējumu (vērtējums Nr.12/03-2013-1) atlīdzība par nekustamo īpašumu "Dispečeri" (nekustamā īpašuma kadastra Nr.4286 002 0114) noteikta EUR 4500,00.  Nekustamā īpašuma īpašnieks nav piekritis nekustamā īpašuma "Dispečeri" (nekustamā īpašuma kadastra Nr.4286 002 0114) atsavināšanai atbilstoši aprēķinātajam atlīdzības apmēram. Īpašnieks norāda, ka atlīdzības apmērām būtu jābūt ne mazākam kā EUR 25 000,00, tai skaitā nekustamā īpašuma vērtība un zaudējumi – advokāta izdevumi, izdevumi par vērtējuma izgatavošanu un negūtā peļņa no nomas līguma.  Saskaņā ar Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – noteikumi Nr.204) 30.punktu īpašnieka iesniegtais nekustamā īpašuma "Dispečeri" (nekustamā īpašuma kadastra Nr.4286 002 0114) vērtējums, ko sagatavoja sabiedrība ar ierobežotu atbildību „Newsec Valuations LV” (vērtējums Nr.13-11-19-0341) un valsts akciju sabiedrības „Latvijas Valsts ceļi” pasūtītais vērtējums, ko sagatavoja sabiedrība ar ierobežotu atbildību „Biznesa Konsultantu Grupa” (vērtējums Nr.12/03-2013-1) tika iesniegts biedrībai „Latvijas īpašumu vērtētāju asociācija” (turpmāk – LĪVA). LĪVA savā atzinumā ir norādījusi, ka sabiedrības ar ierobežotu atbildību „Newsec Valuations LV” vērtējums neatbilst Likuma regulējumam un Latvijas īpašumu vērtēšanas standartam LVS 401:2013. Savukārt sabiedrības ar ierobežotu atbildību „Biznesa Konsultantu Grupa” vērtējums atbilst Likuma un Latvijas īpašumu vērtēšanas standartam LVS 401:2013. Saskaņā ar noteikumu Nr.204 32.punktu tika lemts par atlīdzības apstiprināšanu, ievērojot sabiedrības ar ierobežotu atbildību „Biznesa Konsultantu Grupa” īpašuma vērtējumu.  Komisija, kas izveidota saskaņā ar noteikumos Nr.204 noteikto (turpmāk – komisija), ir nolēmusi neatlīdzināt īpašnieka pilnvarotās personas pieprasītos zaudējumus.  Zaudējumi, kas saistīti ar nomas līguma laušanas rezultātā neiegūto peļņu, netiek kompensēti, jo komisijas ieskatā tie nav pierādīti līdz tiesisku pierādījumu paticamības pakāpei (civillikuma 1787.pants). Nav iesniegti dokumenti, kas apliecinātu nomas līguma darbību, tādējādi pierādot, ka nomas līgums ir noslēgts, ievērojot Civillikuma 1.pantā noteikto principu, ka tiesības izlietojamas un pienākumi pildāmi pēc labas ticības. Ņemot vērā iepriekš minēto un lietā pieejamos materiālus, komisijai ir šaubas par nomas līgumā noteiktās nomas maksas patiesumu (civillikuma 2120.pants). Pie tam nomas līgums nav lauzts un šobrīd pieprasīt zaudējumus par tā laušanu nav pamata. Saskaņā arCivillikuma 2126.pantu minētais nomas līgums ir saistošs trešajām personām. Līdz ar to pēc Ministru kabineta lēmuma pieņemšanas (Likuma 9.panta pirmā daļa) Satiksmes ministrija labprātīgas atsavināšanas gadījumā rīkosies saskaņā ar civillikumu.  Izdevumus, kas radušies saistībā ar advokāta pakalpojumiem un vērtējuma izgatavošanu, netiek atlīdzināti, jo Likums neparedz šādu zaudējumu atlīdzināšanu.  Pamatojoties uz Likuma 9.pantu un noteikumu Nr.204 36.1.apakšpunktu, Satiksmes ministrija ar 2014.gada 4.novembra lēmumu Nr.03-14/4497 apstiprināja taisnīgas atlīdzības apmēru par nekustamo īpašuma "Dispečeri" (nekustamā īpašuma kadastra Nr.4286 002 0114) nosakot to 4500,00 EUR, tai skaitā:   * zemes vienību 0,0308 ha platībā (zemes vienības kadastra apzīmējums 4286 002 0114) par 580,00 EUR; * ēku (kadastra apzīmējums 4286 002 0114 001) par 3920,00 EUR.   Saskaņā ar Likuma 10.panta pirmo daļu pēc Ministru kabineta lēmuma pieņemšanas zemesgrāmatā tiks ierakstīta atzīme par aizliegumu atsavināt un apgrūtināt nekustamo īpašumu ar lietu un saistību tiesībām bez institūcijas piekrišanas.  Satiksmes ministrija minēto nekustamo īpašumu normatīvajos aktos noteiktajā kārtībā ierakstīs zemesgrāmatā uz valsts vārda Satiksmes ministrijas personā.  Ņemot vērā iepriekš minēto, Satiksmes ministrija ir izstrādājusi Ministru kabineta rīkojuma projektu „Par nekustamā īpašuma pirkšanu Gaujas tilta rekonstrukcijas projekta īstenošanai uz valsts autoceļa P30 Cēsis-Vecpiebalga-Madona 32,3.km”. |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (euro) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nekustamā īpašuma ierakstīšanu zemesgrāmatā tiks segti no valsts budžetā 2015. gadam Satiksmes ministrijas budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem. No minētajiem līdzekļiem tiks realizēts arī rekonstrukcijas projekts. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II, IV, V un VI sadaļa - projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

06.01.2015. 09:20

1170

V.Putāns

67028149, varis.putans@lvceli.lv